ตอนที่ไปไหว้พระที่อยุธยา เพื่อนที่เป็นเจ้าถิ่นแนะนำให้ไปลอง งั้นก็ต้องพิสูจน์กันหน่อยละ ร้านมีลักษณะคล้าย ๆ สวนอาหารนิดหน่อย กว้างขวาง รองรับลูกค้าได้มากมาย มีที่จอดรถริมถนนหน้าร้าน เลยไปถึงหน้าวัดหรือจะเข้าไปจอดในวัดที่อยู่ติดกันก็ได้ วันที่ไปเป็นช่วงเข้าพรรษาพอดี คนล้นหลามมาก แต่ก็ยังพอมีโต๊ะว่าง ขนมจีนของร้านนี้จะไม่ใช่เป็นจาน ๆ ราดแกงมาเลย แต่จะแยกเป็นขนมจีนใส่เป็นกระจาด(จริง ๆ ก็ใส่ถุงพลาสติกนะ) เทียบได้ก็ประมาณจานนึงของทั่ว ๆ ไป ข้อดีก็คือแกงที่สั่งเค้าใส่แยกเป็นถ้วย ทำให้เราสามารถกินได้หลากหลาย วันนั้นได้สั่งน้ำเงี้ยว,เขียวหวานไก่-ปลากราย-เนื้อ คำแรกน้ำเงี้ยว คำต่อไปปลากราย ไหนขิมไก่ซิ ก็เพลินดีครับ ผักฟรีเติมได้ตลอด แต่ถ้าไม่หมดคิดเงิน(ไม่รู้เท่าไหร่เพราะซัดเรียบ 555) รสชาติก็อร่อยดีครับ เทียบกับปริมาณและรสชาติ ถือว่าไม่แพง ด้วยความที่รวบมือเช้ากับเที่ยงเลยสั่งผัดพริกอ่อนหมู-ไข่ดาวราดข้าวมาลอง เหมือนว่าจะเป็นผัดพริกหยวกครับ กินได้ครับ ไม่เด่นไม่ด้อย ปิดท้ายด้วยข้าวเหนียวมะม่วง ข้าวเหนียวถั่วดำ และกล้วยบวชชี คราวนี้ถึงกับจุกกกก
 โดยรวมถือว่าดีครับ ถ้ามาหลาย ๆ คนจะดีมาก เพราะสั่งคนละอย่างสองอย่างแล้วแบ่งกันชิม เพลินดีครับ ☺